Source: https://www.epi.sk/zz/2010-465
Timestamp: 2020-01-23 11:24:42+00:00

Document:
465/2010 Z. z. Opatrenie Ministerstva dopravy, výstavby a regionálneho rozvoja Slovenskej republiky o úprave dispoz... | Aktuálne znenie
Hľadaj v 465/2010 ×
465/2010 Z. z.
Opatrenie č. 465/2010 Z. z.Opatrenie Ministerstva dopravy, výstavby a regionálneho rozvoja Slovenskej republiky o úprave dispozičných oprávnení správcov majetku štátu v zriaďovateľskej pôsobnosti Ministerstva výstavby a regionálneho rozvoja Slovenskej republiky pri nakladaní s majetkom štátu
Čiastka 176/2010
Platnosť od 10.12.2010
Účinnosť od 01.01.2011 do30.11.2014
§ 7 - Nájom hnuteľných vecí štátu (k § 13 ods. 10 zákona )
§ 8 - Výpožička hnuteľných vecí štátu (k § 13 ods. 10 zákona )
Aktuálne znenie 01.01.2011 - 30.11.2014
z 2. decembra 2010
o úprave dispozičných oprávnení správcov majetku štátu v zriaďovateľskej pôsobnosti Ministerstva výstavby a regionálneho rozvoja Slovenskej republiky pri nakladaní s majetkom štátu
Ministerstvo dopravy, výstavby a regionálneho rozvoja Slovenskej republiky (ďalej len „ministerstvo“) podľa § 8c ods. 2 zákona Národnej rady Slovenskej republiky č. 278/1993 Z. z. o správe majetku štátu v znení neskorších predpisov (ďalej len „zákon“) ustanovuje:
Toto opatrenie sa vzťahuje na správcov majetku štátu (ďalej len „správca“), ktorými na účely tohto opatrenia sú štátne rozpočtové organizácie a štátne príspevkové organizácie1) v zriaďovateľskej pôsobnosti ministerstva.
Povinnosť správcov uvedených v § 1 tohto opatrenia vykonať osobitné ponukové konanie podľa § 8a ods. 1 zákona sa vzťahuje na prostriedky výpočtovej, reprodukčnej a telekomunikačnej techniky, na dopravné prostriedky, zdravotnícku a veterinárnu techniku a zdravotnícky a veterinárny materiál a techniku a materiál na ochranu a obranu objektov a osôb, ak neuplynulo viac ako päť rokov od dátumu ich prvého uvedenia do prevádzky, s výnimkou prevodov na účely podľa § 11 ods. 7 zákona.
Na platnosť zmluvy o zámene správy hnuteľných vecí štátu sa vyžaduje súhlas ministerstva, ak správcovia uvedení v § 1 tohto opatrenia zmluvou o zámene menia správu nad hnuteľnými vecami štátu uvedenými v § 2 tohto opatrenia s inými správcami, ako sú uvedení v § 1 ods. 1 písm. a) zákona.
Na platnosť zámennej zmluvy sa vyžaduje súhlas ministerstva, ak správcovia uvedení v § 1 tohto opatrenia nadobúdajú a prevádzajú hnuteľné veci štátu výmenou uvedené v § 2 tohto opatrenia.
Nájom hnuteľných vecí štátu (k § 13 ods. 10 zákona)
Na platnosť nájomnej zmluvy, ktorou sa prenechávajú hnuteľné veci štátu do nájmu, sa vyžaduje súhlas ministerstva, ak správcovia uvedení v § 1 tohto opatrenia prenechajú do nájmu hnuteľné veci štátu uvedené v § 2 tohto opatrenia iným nájomcom, ako sú správcovia uvedení v § 1 ods. 1 písm. a) zákona, na čas dlhší ako jeden rok alebo na neurčitý čas.
Výpožička hnuteľných vecí štátu (k § 13 ods. 10 zákona)
Na platnosť zmluvy o výpožičke hnuteľných vecí štátu sa vyžaduje súhlas ministerstva, ak správcovia uvedení v § 1 tohto opatrenia prenechávajú do výpožičky hnuteľné veci štátu uvedené v § 2 tohto opatrenia inému správcovi ako ministerstvu.
Zrušuje sa opatrenie Ministerstva dopravy, pôšt a telekomunikácií Slovenskej republiky č. 393/2003 Z. z. o úprave dispozičných oprávnení správcov majetku štátu v zriaďovateľskej pôsobnosti Ministerstva dopravy, pôšt a telekomunikácií Slovenskej republiky pri nakladaní s majetkom štátu.
1) § 21 zákona č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov.

References: § 7
 § 13

§ 8
 § 13
 § 8
 § 1
 § 8
 § 11
 § 1
 § 2
 § 1
 § 1
 § 2
 § 13
 § 1
 § 2
 § 1
 § 13
 § 1
 § 2
 § 21